సయ్యద్ నయీముద్దీన్

సయ్యద్ నయీముద్దీన్ (జననం 1944), నయీమ్ తెలంగాణ రాష్ట్రానికి చెందిన ఫుట్‌బాల్ కోచ్, మాజీ ఆటగాడు. భారత జాతీయ ఫుట్‌బాల్‌ జట్టుకు కెప్టెన్‌గా నాయకత్వం వహించాడు. మహీంద్రా యునైటెడ్, బ్రదర్స్ యూనియన్, ఢాకా మహమ్మదన్, బంగ్లాదేశ్ జాతీయ జట్టును నిర్వహించాడు. అర్జున అవార్డు, ద్రోణాచార్య అవార్డు రెండింటినీ గెలుచుకున్న ఏకైక క్రీడాకారుడు ఇతడు. భారత ఫుట్‌బాల్‌కు చేసిన కృషిని గుర్తించి 1997లో భారత ప్రభుత్వం అర్జున అవార్డును, ఫుట్‌బాల్ కొరకు ద్రోణాచార్య అవార్డులను బహుకరించింది.

1970 ఆసియన్ గేమ్స్‌లో కాంస్య పతకం సాధించిన భారత జట్టుకు కెప్టెన్‌గా వ్యవహరించాడు.

కోచ్ గా 
1997లో నయీముద్దీన్ భారత కోచ్‌గా నియమించబడ్డాడు. 5–1తో మాల్దీవుల జట్టును ఓడించి దక్షిణాసియా ఫుట్‌బాల్ ఫెడరేషన్ కప్‌ను గెలుచుకోవడమేకాకుండా మొదటిసారి నెహ్రూ కప్‌లో సెమీ ఫైనల్‌కు చేరుకున్నాడు. 1998 ఆసియా క్రీడలకు ముందు 1997 సెప్టెంబరు నుండి 1998 నవంబరు మధ్య ఎటువంటి ప్రాక్టీస్ మ్యాచ్‌లు లేకుండా జాతీయ జట్టు బాధ్యతలు నిర్వర్తించాడు. 1998లో బ్యాంకాక్‌లో జరిగిన ఆసియా క్రీడలలో జట్టును నిర్వహించాడు, ఆ టౌర్నమెంటులో భారత జట్టు రెండవ రౌండ్‌కు చేరుకుంది.

1998 డిసెంబరులో ఆటల తర్వాత ఇతడు కోచ్ గా చేయలేదు. 2005లో భారత కోచ్‌గా సుఖ్వీందర్ సింగ్ నియమించబడగా, ఇతడు రెండవ స్థానంలో ఉన్నాడు. 2006లో ఆసియా కప్‌కు అర్హత సాధించినప్పుడు జపాన్, యెమెన్‌పై సరిగా ఆడకపోవడంతో 2006లో కోచ్ పదవి నుండి నిష్క్రమించాడు. 2007 నుండి 2017 వరకు, ఢాకాలోని బ్రదర్స్ యూనియన్ ప్రధాన కోచ్ గా ఉన్నాడు. గతంలో ముంబై ఫుట్‌బాల్ లీగ్‌లో బెంగాల్ ముంబై ఎఫ్.సి. జట్టును నిర్వహించాడు.

మూలాలు

బయటి లింకులు 
 మోహన్ బగన్ AC లో సయ్యద్ నయీముద్దీన్ ప్రొఫైల్, జీవిత చరిత్ర

1944 జననాలు
జీవిస్తున్న ప్రజలు
అర్జున అవార్డు గ్రహీతలు
ద్రోణాచార్య పురస్కార గ్రహీతలు
ఫుట్‌బాల్ క్రీడాకారులు
హైదరాబాదు జిల్లా క్రీడాకారులు